NALN - Sport, Arts, Culture & Recreation
1 Nasionale Afrikaanse Letterkundige Museum en Navorsingsentrum (NALN)
4 Dienste wat NALN bied
5 Kontak NALN
6 U kontakpersone
6.1 Kurator (skenkings en nalatenskappe, ens.):
6.3 Leeskringbesprekings en praatjies:
6.4 Bespreek van ouditorium:
6.5 Begeleide toere, opvoedkundige dienste en Museumwinkel:
7 NALN is die geheue van...
7.1 ons Afrikaanse literêre erfenis:
8 NALN is die geheue van...
8.1 ons Afrikaanse musiekerfenis:
9 NALN is die geheue van...
9.1 ons Afrikaanse toneel- en teatererfenis:
10 Vriende van NALN-vereniging
Die Nasionale Afrikaanse Letterkundige Museum en Navorsingsentrum (NALN) in Bloemfontein is die sentrale bewaarplek vir alle materiaal en inligting wat die geskiedenis, ontwikkeling en omvang van die Afrikaanse letterkunde, musiek en toneel dokumenteer.
Dit is in 1973 deur die Vrystaatse provinsiale owerheid gevestig as ’n diens aan die hele land.
As deel van sy transformasie in die 1990’s het NALN die ontwikkeling van ’n Sesotho letterkunde museum bepleit en gefasiliteer. Vandag is Dingolweng ’n dinamiese sustersinstelling binne die Vrystaatse department sport, kuns, kultuur en ontspanning van die Vrystaatse provinsiale museumdiens.
NALN se museumversamelings beloop ’n beraamde driekwartmiljoen items. Benewens meublement en personalia uit talle skrywers en andere se literêre nalatenskap, sluit dit boek- en publikasieversamelings in, asook kluise vol manuskripmateriaal, tydskrifte en koerante, knipselversamelings, bladmusiek-, plakkaat- en programversamelings, die oudiovisuele versameling, en dergelike unieke bewarenswaardighede.
Hierdie materiaal word in die eerste plek versamel, bewaar en ontsluit as ’n erfenis aan die geslagte wat kom, as ’n lewende erfenis waarop ’n toekoms gebou kan word.
Dit is ’n nasionale hulpbron vir die hele land en sy mense, sowel wat die uitstalwaarde betref as die navorsingspotensiaal.
Dienste wat NALN bied
Lesings en praatjies
Aktiwiteite vir kinders soos Skattejag en Raaisels
’n Omvattende inligtingsdiens
NALN beskik oor ’n ouditorium en ander fasiliteite vir die aanbied van museumverwante geleenthede soos boekbekendstellings en programme waarin die Afrikaanse woorderfenis geniet word.
Die Vriende van NALN-vereniging bied lidmaatskap aan enigeen wat NALN daardeur wil ondersteun.
NALN bewaar ons Afrikaanse woorderfenis:
Versamel en bewaar
Dokumenteer en ontsluit
Doen en fasiliteer navorsing
Kontekstualiseer en interpreteer
Posadres: NALN, Privaatsak X20543, Bloemfontein, 9300
Faksnommer: 051 405 4259
Straatadres: h/v Miriam Makeba- en Pres. Brandstraat, Bloemfontein
Besoektye: Maandae – Vrydae 8:00 – 16:00
Kurator (skenkings en nalatenskappe, ens.):
Nola Doré (waarnemend)
Tel: 051 405 4013 / 051 405 4124
Mev. Lacia Viljoen
Tel. 051 405 4711
Leeskringbesprekings en praatjies:
Mev. Leana Lategan
Tel. 051 405 4012
Bespreek van ouditorium:
Mev. Bertha Dikgetsi
Tel. 051 405 4034
Begeleide toere, opvoedkundige dienste en Museumwinkel:
Mev. Annelien Diedericks
Tel. 051 405 5407
NALN is die geheue van...
ons Afrikaanse literêre erfenis:
Alle skrywers wat in Afrikaans skryf, vind ’n tuiste in NALN: biografiese en skrywersinligting, hul boeke, manuskripte, memorabilia, ens.
Die Afrikaanse letterkunde oor alle eras word gedokumenteer – vanaf die vroegste dagboek- en joernaalliteratuur tot die heel jongste tendense.
Alle fasette en registers word gekoester, insluitende kinder- en jeugliteratuur, ontspannings- en verstrooiingsliteratuur; ook alle genres en sub-genres, asook fotoverhale, strokiesprente, vertellings en ander mondelinge letterkunde.
Afrikaanse tekste in vertaalde vorm word versamel asook as die wêreldletterkunde in sy Afrikaanse vertaling.
NALN bewaar die omvattendste versameling Afrikaanse boeke en publikasies by enige enkele instelling (meer as 84 000 titels en 150 000 eksemplare).
'n Versameling manuskripmateriaal (minstens ‘n halfkilometer raklengte, ongeveer 150 000 items).
Koerant- en tydskrifknipsels, ook uit die eras vóór die internet, met biografiese inligting van meer as 8000 skrywers en boekresensies.
Die knipselversameling dien as unieke inligtingsbron oor taal- en letterkunde verwante onderwerpsvelde soos literêre pryse en die stand van Afrikaans.
NALN beantwoord navrae van onderwysers, skoliere, voor- en nagraadse studente, leeskringe en enigeen wat in een of ander aspek van die Afrikaanse letterkunde belangstel.
ons Afrikaanse musiekerfenis:
NALN is die enigste bestaande museumfasiliteit vir die Afrikaanse musiek in sy totale omvang van die ernstige tot die volkse en die ligte musiek.
NALN besit materiaal van die skeppers van ons vroegste kunsliedere, soos Bosman di Ravelli, Charles Nel en Stephen Eyssen, asook nalatenskappe van o.a. Arnold van Wyk, S. le Roux Marais, Olaf Andresen, Anton de Waal, Jan Orrelis en verskeie ander lede van die De Villiers-musici.
Die omvangryke dokumenteversameling van die musiekhistorikus Jan Bouws is ’n unieke navorsingsbron.
Die argief van die Nasionale Raad vir Volksang en Volkspele, aangevul deur die nalatenskap van dr. S.H. Pellissier, e.a.
’n Bladmusiekversameling van George Payne word aangevul deur skenkings en nalatenskappe uit talle ander oorde.
Plakkate en programme van musiekaanbiedings, asook knipsels en ander bronne oor musiekpersoonlikhede en die musieklewe sowel as die kunstefeeste.
ons Afrikaanse toneel- en teatererfenis:
NALN is die enigste bestaande museum vir die Afrikaanse toneel, van die vroegste pioniersera tot die huidige.
Loopbaanversamelings van pioniers soos Die Hanekoms, Wena Naudé, André Huguenet, Anna Neethling-Pohl, e.a.; versamelings uit latere era’s soos dié van Cobus Rossouw, Sandra Kotzé, Marius Weyers en Hermien Dommisse.
Toneelmanuskripmateriaal, soos toneel- en regietekste en korrespondensie.
Dit sluit Africana in wat terugstrek tot die 19de eeuse Rederykerskamer Aurora aan die Kaap,
Herman Binge se argiefopnames met teaterpersoonlikhede.
Neil Sandilands se reuse versameling digitale foto- en videomateriaal.
Opnames van verskeie persoonlikhede uit die toneel-, radio- en TV-wêreld.
Plakkate en programme van toneelaanbiedings.
Tekstielversamelings met toneelkostuums soos dié van Francesco die Nar.
Koerantknipsels met biografiese inligting van akteurs.
Vriende van NALN-vereniging
Vriende van NALN-vereniging: vriendevannaln@gmail.com
Die Algemene Jaarvergadering van die Vriende van NALN-vereniging vind plaas om 9:00 op 12 Maart 2016 in die NALN-Ouditorium.
Sluit aan by die vereniging of hernu u lidmaatskap vir 2016. Geld kan elektronies inbetaal word of per hand by NALN betaal word.
Die Boekemark in die Ketelkelder bied uitstekende tweedehandse boeke.
Nuwe boeke is te koop by NALN se ingangsportaal in kamer 21.
Vriende van NALN-bestuur 2017
Vriende van NALN-grondwet 2015
Vriende van NALN-lidmaatskapvorm vir 2016
NALN Lê VANDAG MôRE SE GESKIEDENIS VAS
Retrieved from ‘http://www.fssacr.gov.za/internet/index.php?title=NALN&oldid=8026’
This page was last modified on 14 September 2017, at 15:26.